Waarskuwingstekens dat jou klein kindjie se oppasster hom mishandel - Jou Gesin | Solidariteit WêreldJou Gesin | Solidariteit Wêreld
Tuis › Artikels › Waarskuwingstekens dat jou klein kindjie se oppasster hom mishandel
Waarskuwingstekens dat jou klein kindjie se oppasster hom mishandel
Een van die moeilikste besluite wat ʼn ouer moet neem, is om ʼn geskikte oppasster vir hul kind te kry.
Met so ʼn oorvloed video’s van oppassters wat kinders mishandel, is dit net natuurlik dat ma’s en pa’s bekommerd moet wees.
Hieronder is van die waarskuwingstekens waarvoor jy op die uitkyk moet wees:
Die oppasster is geheimsinnig oor die daaglikse roetine
Hoe jou kind en sy versorger hul tyd deurbring, moenie ʼn geheim wees nie. Wanneer jy by die huis kom, is jy waarskynlik gretig om te hoor hoe jou kind se dag was. As jou versorger nie daarmee vorendag kom nie, moet die waarskuwingstekens flikker. Selfs ʼn versorger met beperkte Engels behoort die hoogte- en laagtepunte van jou kind se dag te kan oordra en sal verstaan hoekom jy wil weet.
Daar was net te veel vermybare ongelukkies
Om beserings te voorkom, moet ʼn oppaster altyd haar oë op jou kind hou en weet wat hy doen. Sy los dalk jou kind alleen terwyl hy speel. Of, nog erger, sy mishandel hom en gee voor dat hy homself per ongeluk beseer het.
Jou kind is konstant honger en moeg
As jou peuter of kleuter dikwels honger is as jy by die huis kom of so moeg is dat hy nie sy oë kan oop hou nie, moet jy versigtig wees. Die versorger hou dalk nie by die gereelde etenstye of slaaptye nie of skeep oor die algemeen die kind se behoeftes af.
Sy lyk krities oor jou ouerskap
Moenie konstruktiewe voorstelle van jou kind se versorger by voorbaat van die hand wys nie. As jy egter die gevoel kry dat die twee van julle mekaar nie verstaan as dit by fundamentele sake soos voeding, slaap en veiligheid kom nie, sal die verhouding op die lang duur dalk nie uitwerk nie. As jy merk dat sy nie jou versoeke uitvoer nie, moet die alarms afgaan.
Jy kry ʼn slegte gevoel oor die versorger
As jy twyfel, volg jou instink. Jou intuïsie is waarskynlik reg, so, as ʼn versorger nie vir jou reg voel nie, is daar waarskynlik ʼn rede wat jy nog net nie kon vasvat nie.
Tekens dat ʼn klein kindjie mishandel word in jou afwesigheid, sluit in skielike onttrekking, plotselinge gedragverandering, angstigheid, vasklouerigheid, konstante gehuil, aggressie, slaapprobleme, eetversteurings, regressie na bednatmaak en klere bevuil. Let op na klein goedjies soos wanneer die kind konstant bang is om huis toe te gaan of by die oppasster betrokke te raak.
East Coast Radio: https://www.ecr.co.za/lifestyle/family/looking-hire-nanny-warning-signs-you-must-consider/